‫למשטרת שיקגו יש חשוד מרכזי,‬ ‫כך הם מכנים אותו,‬
‫בפרשת טיילנול הערב.‬
‫נראה לי שזה היה כשבוע אחרי.‬
‫שמענו שיש להם חשוד.‬
‫"כן, יש עוד אחד." שמו היה רוג'ר ארנולד.‬
‫בעל בר כלשהו התקשר לחוקרים ואמר,‬
‫"אני רק רוצה שתדעו,‬
‫"זה בחור שאומר שהוא החזיק ציאניד בביתו,‬
‫"והוא דיבר על כך שהוא רוצה להרעיל אנשים."‬
‫המשטרה עצרה את האיש הזה,‬
‫רוג'ר ארנולד בן ה-48,‬ ‫וקראה לו "כימאי בארון".‬
‫הוא עצמו קנה ציאניד, דאג שיישלח לביתו.‬
‫והוא עבד במחסן של סופרמרקט בשם ג'ול,‬
‫אחד המקומות שממנו נרכש הטיילנול.‬
‫כשהחוקרים ערכו חיפוש בביתו של ארנולד,‬
‫הוא התנדב לומר‬ ‫שבשלב מסוים היה ברשותו ציאניד,‬
‫אבל הם לא מצאו כלום.‬
‫מה שהם כן מצאו זה ספר‬
‫שהיה למעשה ספר הדרכה כיצד להרעיל מישהו.‬
‫היו גם אבקות מסתוריות,‬
‫כמה אקדחים זרוקים שלא נרשמו כראוי,‬
‫ערכות כימיה לחובבנים.‬
‫דבר יוצא דופן עבור מישהו שעבד כעובד מחסן.‬
‫ולמעשה היה לו כרטיס בכיוון אחד לתאילנד‬ ‫בעוד כשבועיים.‬
‫היו הרבה ראיות נסיבתיות נגד רוג'ר ארנולד,‬
‫אבל אלה היו רק ראיות נסיבתיות.‬
‫בשלב הזה, הדבר היחיד שמר ארנולד‬ ‫הואשם בו הם עבירות נשק.‬
‫- ריצ'רד ברזצ'ק‬ ‫מפקח, משטרת שיקגו -‬
‫הוא התעניין בכימיה.‬
‫אני זוכר שמצאו דברים אצלו בדירה.‬
‫למרות שזה עשוי להוות ראיה,‬
‫זה לא אומר לי שהוא האיש.‬
‫הובהר לך שהיית חשוד.‬
‫מה תגובתך לזה?‬
‫שיחשבו מה שהם רוצים,‬ ‫אבל אין לי שום קשר לזה.‬
‫אחרי שהוא שוחרר בערבות,‬
‫שמעו את רוג'ר ארנולד אומר בבית המשפט,‬
‫"אני רוצה להשתתף ברצח של הבחור‬
‫"שהסגיר אותי בעניין הטיילנול הזה."‬
‫אדם נורה למוות‬
‫מחוץ למסבאה הזו בשיקגו בשבת מוקדם בבוקר.‬
‫אחר כך,‬ ‫רוג'ר ארנולד כל כך כעס על בעל הבר הזה‬
‫שדיווח עליו למשטרה, שהוא ניסה להרוג אותו.‬
‫הבעיה הייתה שהוא פגע בבחור הלא נכון.‬
‫הוא הרג אדם חף מפשע לחלוטין‬ ‫שלא היה לו שום קשר‬
‫ומצא את עצמו בכלא.‬
‫רוג'ר ארנולד ירה בג'ון סטנישה.‬
‫במובן מסוים, האיש הזה‬ ‫היה הקורבן השמיני של רציחות הטיילנול.‬
‫רוג'ר ארנולד מת ב-2008,‬ ‫אבל בלשי משטרת שיקגו,‬
‫כמה מהם, עד היום,‬ ‫מחשיבים אותו כחשוד העיקרי.‬
‫אני חושב שהיה עוזר‬ ‫לבדוק לעומק יותר את רוג'ר ארנולד,‬
‫אבל אני חושב שהם ויתרו על רוג'ר ארנולד‬ ‫כי הם חשבו שהם יודעים מיהו הרוצח האמיתי.‬
‫- תיק פתוח: רציחות הטיילנול -‬
‫עכשיו כשיש לי את האמת החדשה האפשרית הזו,‬
‫שלא מדובר במטורף שעובר מחנות לחנות,‬
‫התחלתי לפקפק בנרטיב הרשמי.‬
‫אני מרגישה‬ ‫שהפרשה הזו סבלה מראייה צרה מהיום הראשון.‬
‫מההתחלה, בכל הפרשה הזו,‬
‫ג'ונסון אנד ג'ונסון היו הטובים…‬
‫- מישל רוזן‬ ‫בת של קורבן -‬
‫חברה נהדרת שפועלת לטובת הלקוחות שלה.‬
‫אני לא דואג כל כך לטיילנול.‬
‫אני דואג לכולנו. כולנו יחד בזה.‬
‫אבל אני חושבת שנתח השוק‬ ‫זה כל מה שחשוב כאן.‬
‫החברה ניצבת כעת‬ ‫בפני האיום המסוכן ביותר ב-96 שנות קיומה‬
‫על תדמיתה‬ ‫ועל המוצר הרווחי ביותר שלה, טיילנול.‬
‫ג'ונסון אנד ג'ונסון יעשו הכול‬ ‫כדי להציל את המותג שלהם.‬
‫טוב, מה זה אומר "הכול" כדי להציל מותג?‬
‫בהצהרות פומביות,‬ ‫היצרנית ג'ונסון אנד ג'ונסון אמרה‬
‫שלא היה שימוש בציאניד‬ ‫באף חלק בתהליך הייצור של טיילנול.‬
‫אבל ארבעה ימים לאחר מקרי המוות הראשונים,‬ ‫הפתולוג של שיקגו השמיע הצהרה מדהימה.‬
‫בכנס אתמול בבוקר,‬
‫שאלתי את שני הנציגים ממעבדות מקניל‬
‫אם איפשהו בסביבת ייצור הטיילנול‬
‫היה ציאניד. התשובה הייתה חיובית.‬
‫בהתחלה, כשג'ונסון אנד ג'ונסון נשאלו,‬
‫הם אמרו שאין שום ציאניד באף מפעל שלהם.‬
‫ואז נודע שהם השתמשו בו במקניל,‬
‫- ניקולס מנוטי‬ ‫סופר -‬
‫בעיקרון כבדיקה לקבוע אם יש עופרת בכמוסות.‬
‫אבל הם טענו שהוא היה נעול במקום‬
‫שלא היה קרוב לקומת הייצור.‬
‫כן, משתמשים בציאניד במפעל‬ ‫באזור בקרת האיכות.‬
‫הוא תחת מנעול ובריח.‬ ‫ג'ו, אתה יכול לדבר על זה אם אתה רוצה.‬
‫כן, יש כמות קטנה ששמורה במקום מאובטח מאוד‬
‫במפעל לצורכי בקרת איכות.‬
‫כשלמעשה, הוא לא היה נעול,‬
‫וכמעט כל אחד יכול היה‬ ‫להיכנס לחדר שבו החזיקו אותו.‬
‫אז אם אתה רוצה להכניס אותו למוצר,‬
‫הוא פשוט מחכה לך שם.‬
‫- אשלגן ציאניד -‬
‫השאלה הבאה שלי הייתה פשוט,‬
‫"האם מתישהו בדקתם נוכחות ציאניד בטיילנול?"‬
‫התשובה הייתה, "כן, ותמיד יצא שאין".‬
‫ובכן, מה שעולה לי בראש זה,‬
‫"למה אתם בודקים נוכחות ציאניד?"‬ ‫ואתם תמשיכו מכאן.‬
‫מה שד"ר שטיין אומר הוא,‬
‫אם ג'ונסון אנד ג'ונסון‬ ‫בודקים נוכחות ציאניד,‬
‫יש להם חשש שאיפשהו בתהליך שלהם,‬
‫ציאניד עלול לצוץ במוצר שלהם.‬
‫- גרדינר הריס‬ ‫סופר -‬
‫התגובה הראשונה שלנו הייתה פחד.‬
‫- דייוויד קולינס‬ ‫מקניל -‬
‫האם יכול להיות שזה קרה איכשהו‬
‫בתהליך הייצור שלנו או במתקן שלנו?‬
‫בהחלט, מנקודת מבט תאגידית,‬
‫לא היה מאמץ מכוון מצד ג'ונסון אנד ג'ונסון‬
‫להפיץ טיילנול מזוהם.‬
‫אבל אנחנו גם לא יודעים אם הייתה בעיה כלשהי‬
‫אצלם בשני מתקני הייצור‬
‫או בכל מקום בשרשרת ההפצה‬
‫שאולי הובילה לזיהום של הבקבוקים האלה.‬
‫אני חושב שבדיעבד, אפשר לראות‬
‫שהחקירה הייתה בעייתית מראשיתה.‬
‫החוקרים שלחו פקחים‬ ‫שבילו שעות במפעלים האלה‬
‫וזיכו את ג'ונסון אנד ג'ונסון מיד‬ ‫מכל אפשרות‬
‫שהזיהומים האלה התרחשו בתוך המפעלים שלהם.‬
‫מייקל שייפר, מומחה הרעלים הראשי‬
‫של משרד הפתולוג במחוז קוק,‬
‫התרצה שלא התרחש זיהום ציאניד במפעל.‬
‫באופן חד משמעי, כן, אני יכול לומר זאת.‬
‫פשוט אין סיכוי‬ ‫שהוא יכול להצהיר דבר כזה כל כך מהר.‬
‫בדיקות של מפעלי תרופות‬ ‫לוקחות הרבה יותר זמן.‬
‫מנהל המזון והתרופות ניהל חקירה עצמאית‬
‫ואישר כי המתקנים האלו בטוחים‬ ‫תוך שבועות מפרוץ המשבר.‬
‫אבל אנחנו לא יכולים לדעת בוודאות‬
‫עד כמה שלטו בציאניד במתקנים האלה,‬
‫מהו מספר העובדים שהייתה להם גישה אליו,‬
‫כי כל כך מעט היה ידוע‬ ‫לגבי אופן הפעולה של המתקנים האלה.‬
‫המוצר נמצא בהפצה כבר כמה שבועות.‬
‫הוא הופץ בכל רחבי הארץ באוגוסט‬ ‫משני מקורות,‬
‫אחד ממפעל החברה בטקסס ואחד בפנסילבניה.‬
‫הרעיון שהוא יכול להיות מופץ כך‬ ‫במשך כל התקופה הזו‬
‫ולא לגרום למחלות במקומות אחרים‬ ‫הופך את הסיכויים לכך‬
‫שמדובר בתופעה רחבה מאוד‬ ‫לקלושים מאוד, להערכתי.‬
‫ג'ונסון אנד ג'ונסון היו צריכים‬ ‫שהבקבוקים המזוהמים‬
‫יהיו מוגבלים מאוד במספרם‬ ‫ובטווח הגאוגרפי שלהם,‬
‫כי רק אז הם יוכלו לומר באופן אמין‬
‫שהיה מטורף אחד‬
‫ששם את הטיילנול המורעל‬ ‫על מדפי החנויות בעצמו.‬
‫אם יהיו עוד בקבוקים,‬
‫אם הבקבוקים האלה יהיו‬ ‫באזור גאוגרפי רחב יותר,‬
‫אז הסיפור של ג'ונסון אנד ג'ונסון‬ ‫מתחיל להתפרק.‬
‫החברה פעלה היום במהירות כדי לבצע ריקול‬ ‫ליותר מרבע מיליון בקבוקים ברחבי הארץ.‬
‫אחת הבעיות הגדולות‬ ‫עם האופן שבו החקירה הזו התקדמה‬
‫היא שהחברה ביצעה את רוב החקירות,‬
‫למרות שנראה שיש להם את כל הסיבות‬
‫להסתיר את היקף בעיות הזיהום.‬
‫כשג'ונסון אנד ג'ונסון הכריזו‬ ‫על ריקול ארצי של טיילנול,‬
‫ג'ונסון אנד ג'ונסון עצמם ביצעו‬ ‫כמעט את כל הבדיקות של הבקבוקים.‬
‫הקמנו מעבדות מיוחדות לבדיקת כמוסות טיילנול‬ ‫כדי לאתר הרעלות ציאניד אחרות.‬
‫- ג'יימס ברק‬ ‫מנכ"ל -‬
‫הבעיה עם זה, כמובן,‬
‫היא שלג'ונסון אנד ג'ונסון‬ ‫יש אינטרס עצום לוודא‬
‫שמעט מאוד מהבקבוקים האלה ימצאו מזוהמים.‬
‫יותר משמונה מיליון כמוסות‬
‫נבדקו על ידינו, על ידי ה-FDA‬ ‫ועל ידי רשויות אחרות.‬
‫פחות מ-75 כמוסות, שמונה בקבוקים,‬
‫כולם באזור שיקגו, נמצאו כי מכילים ציאניד.‬
‫- חקירת ה-FDA קבעה כי אשלגן הציאניד שאוחסן‬ ‫במפעלי מקניל לא התאים לכמוסות המורעלות. -‬
‫הכול היה ביוזמת אנשי החברה.‬
‫- טיירון פאנר‬ ‫תובע כללי, אילינוי -‬
‫יש לי רק מילים טובות עליהם.‬
‫מעולם לא ראיתי חברה‬ ‫שעובדת עם אנשי אכיפת החוק‬
‫ומשתפת פעולה כמו האנשים במעבדת מקניל.‬
‫תרשה לחשוד לבצע חקירה נגד עצמו?‬
‫לא. תהיה שם הרבה הטיה, ואתה לא תדע.‬
‫אני מאמינה‬ ‫שאנחנו לא יודעים כמה בקבוקים הסתובבו בחוץ.‬
‫אין לנו מושג כמה אנשים אחרים מתו.‬ ‫כי יש לי שאלה אליכם:‬
‫מה הסיכויים ששבעה אנשים בריאים‬
‫בגילאי 12 עד 35 יהיו הקורבנות היחידים?‬
‫כמה זקנים מתו?‬
‫כמה אנשים נהגו במכונית,‬
‫לקחו שתי כמוסות, התחילו לפרכס והתרסקו?‬
‫יכול להיות שיש עוד קורבנות‬ ‫שמעולם לא ידענו עליהם‬
‫כי בדיקת ציאניד נעשית רק לעתים נדירות‬ ‫בבדיקת רעלים שגרתית אחרי המוות.‬
‫- פיט סייקמן‬ ‫חוקר מקרי מוות -‬
‫אם אין לך כל סיבה לחשוד בכך,‬
‫זה בדרך כלל לא נעשה.‬
‫במקרה של אדם מבוגר,‬
‫אם הם היו נוטלים טיילנול‬ ‫ולא היה שום דבר חשוד,‬
‫אפשר היה בהחלט לפספס את זה,‬
‫כי יחשבו שמדובר במוות טבעי.‬
‫במקור, מותה של אימא שלי תויג כמפרצת מוחית.‬
‫לא היה להם מושג שזה ציאניד.‬
‫רק בגלל שהיו שלושה קורבנות במשפחה אחת‬
‫היה קשה להכחיש שמשהו ממש לא בסדר.‬
‫אז בעיניי,‬
‫הראיות יראו שהיו עוד הרבה בקבוקים בחוץ‬
‫וכנראה עוד מתים.‬
‫בגלל שמסרנו את רוב הבקבוקים האלה,‬
‫אנחנו לא יודעים מה היה מזוהם שם.‬
‫הם בדקו אחוז כל כך קטן‬
‫והשמידו את השאר.‬
‫ג'ונסון אנד ג'ונסון הכריזו היום‬ ‫כי הם משמידים 22 מיליון בקבוקי מוצר‬
‫שהוחזרו על ידי מפיצים וצרכנים.‬
‫אנחנו פשוט נשמיד אותם. אנחנו…‬
‫- דייוויד קולינס‬ ‫יו"ר מקניל -‬
‫שכרנו חברה חיצונית שמתמחה בהשמדת מוצרים,‬
‫והם מטפלים בזה כרגע.‬
‫הם יושמדו, ככה אנחנו מבטיחים את זה.‬
‫הם יישרפו השבוע.‬
‫אני מניחה‬ ‫שאם היינו מקבלים את כל הבקבוקים האלה,‬
‫והם לא היו נמסרים לג'ונסון אנד ג'ונסון‬ ‫לבדיקה והשמדה,‬
‫אני חושבת שהיינו מוצאים‬ ‫הרבה יותר כמוסות מורעלות בבקבוקים האלה.‬
‫רק רוצח המונים ירצה להשמיד את כל הראיות.‬
‫אם אתם רוצים באמת להעמיד מישהו לדין,‬
‫אתם לא משמידים מיליוני כמוסות‬ ‫שמעורבות בתיק פלילי.‬
‫נראה שאתם מתנהגים בצורה שמפלילה אתכם‬
‫ברציחות עצמן.‬
‫ג'ים ברק מג'ונסון אנד ג'ונסון,‬ ‫אנו מעריכים אותך עד מאוד.‬
‫ג'יימס ברק יקבל בסוף‬ ‫את מדליית החירות הנשיאותית,‬
‫הכבוד האזרחי הגבוה ביותר‬ ‫שארצות הברית מחלקת.‬
‫הנשיא רייגן אמר שמדובר ביותר מאשר עסק טוב,‬
‫ותיאר את ברק כ…‬
‫מישהו שבימים האחרונים‬ ‫ענה על האידיאלים הגבוהים ביותר‬
‫של אחריות תאגידית וחסד תחת לחץ.‬
‫וברק, למרות שהוא נתפס כפתוח וישר,‬
‫למעשה, ניהל את החברה‬ ‫באופן סגור וחשאי מאוד.‬
‫ג'ונסון אנד ג'ונסון נמחקו מרשימת החשודים‬
‫ממש מראשית הפרשה הזו.‬
‫התעלומה טרם נפתרה.‬
‫האם היא לא נפתרה כי ג'ונסון אנד ג'ונסון‬ ‫לא באמת נחשבו אף פעם‬
‫כאחראים בצורה כלשהי להרעלות האלה?‬
‫זו שאלה שפשוט אין לנו תשובה עליה.‬
‫- לואיס 1995 -‬
‫אחרי עשר שנים בפנים,‬
‫ג'יימס לואיס שוחרר מהכלא הפדרלי היום,‬
‫האדם היחיד שקושר אי פעם לפשע‬ ‫שצילק את האומה.‬
‫איך התחושה להיות אדם חופשי?‬
‫ב-1995, ג'יימס לואיס משוחרר מהכלא.‬
‫מר לואיס,‬ ‫האם לקחת חלק בהרעלת האנשים האלה?‬
‫מר לואיס…‬
‫הוא נוסע לקיימברידג', מסצ'וסטס,‬
‫שם הוא הולך להצטרף לאשתו, ליאן.‬
‫ואז נהיה שקט בגזרתו.‬
‫אף אחד לא שומע כלום‬ ‫על ג'יימס לואיס במשך עשר שנים נוספות.‬
‫או אז הוא צץ מחדש כחשוד באונס.‬
‫ביולי 2004,‬
‫אישה במתחם דירות במזרח קיימברידג'‬
‫דווחה קודם כנעדרת על ידי אביה,‬
‫שהתקשר למשטרה אחרי שלא הצליח‬ ‫ליצור איתה קשר.‬
‫האבא הלך לדירה ומצא את בתו במצוקה.‬
‫היא סבלה מהלם.‬
‫היא הייתה מבולבלת.‬
‫היא חשה ברע‬ ‫ובהמשך נלקחה לבית חולים מקומי.‬
‫אנחנו יכולים להסיק‬ ‫מתוצאות ערכת התקיפה המינית שבוצעה,‬
‫שהיא סבלה מטראומה בצוואר הרחם.‬
‫היו סימני קשירה סביב פרקי הידיים שלה.‬
‫השפתיים שלה היו כל כך יבשות וסדוקות.‬
‫כמעט כתוצאה מכוויה, מסוג רעל כלשהו.‬
‫ובדגימת השתן הופיעו אתנול ואצטון.‬
‫התוצאות התאימו לסיפור שלה‬ ‫על מה שהתרחש בבית ההוא.‬
‫ההצהרה שהיא מסרה בבית החולים היא שהשכן שלה‬
‫ריסס משהו על הפנים שלה‬ ‫ומשך אותה לדירה שלו.‬
‫היא אמרה שזה שרף,‬ ‫ושהוא הכריח אותה לשתות נוזל כלשהו.‬
‫זה גרם לה לאבד הכרה לסירוגין.‬
‫היא זוכרת שהוא עלה עליה.‬
‫היא זוכרת שהותקפה.‬
‫היא מוחזקת במשך הלילה,‬
‫ויש לה מעט מאוד זיכרון ממה שקרה.‬
‫התברר שהשכן הזה הוא ג'יימס לואיס.‬
‫וכשאמרו לי שזה ג'יימס לואיס‬ ‫מסיפור הטיילנול בשיקגו‬
‫משנות ה-80, זה היה די מטריד ללמוד‬
‫שחי לנו בעיר טורף מסוכן כל כך‬
‫ולא ידענו.‬
‫לקחנו אותו למעצר.‬
‫הוא הואשם בשישה פשעים,‬
‫תקיפה וחבלה, סימום, הרעלה,‬
‫חטיפה ותקיפה מינית.‬
‫לא חטפתי אותה.‬
‫לא היו ראיות שהייתי איתה אי פעם‬
‫או נגעתי בה בכל דרך כלשהי,‬ ‫אפילו לא לחיצת יד.‬
‫לא מצאנו DNA שלו.‬
‫אז לא נמצאו דגימות עליה או בתוכה ממנו.‬
‫ג'יימס לואיס נשלח לכלא.‬
‫לקח כמעט שלוש שנים‬ ‫לתיק המסוים הזה להגיע למשפט.‬
‫ביום הראשון של המשפט,‬
‫ראו שהיא רעדה ובכתה ללא שליטה.‬
‫עכשיו היא מכירה את ג'יימס לואיס.‬
‫היא מסתכלת על מה שקרה עם טיילנול.‬ ‫היא מבועתת.‬
‫זה היה יותר מדי בשבילה לעלות על הדוכן.‬
‫התובע קיבל החלטה שהם לא יכולים להתקדם.‬
‫אז הוא משוחרר כאילו שזה מעולם לא קרה.‬
‫אתם יודעים,‬ ‫נלחמתי בזה שלוש שנים בכלא המחוזי,‬
‫ושלוש שנים זה חלק ארוך נורא מהחיים‬
‫בגלל משהו אבסורדי כל כך.‬
‫איך פוגשים שאלות כאלה ומנסים לענות עליהן‬
‫כשהן על דברים שמעולם לא קרו?‬
‫הוא חשוד בדברים כמו רצח,‬ ‫חטיפה ותקיפה מינית,‬
‫וגם חשוד בסיפור הטיילנול.‬
‫הוא מסוגל לעשות כמעט כל דבר.‬
‫בשלב מסוים,‬ ‫אחרי שג'יימס לואיס השתחרר מהכלא,‬
‫מודיע מהכלא התייצב ורצה לדבר עם הבלשים.‬
‫הייתי במאסר בכלא קיימברידג'‬ ‫בקיימברידג', מסצ'וסטס‬
‫על אונס קטינה.‬
‫בפעם הראשונה שפגשתי אותו,‬ ‫הוא קיבל מיטה לידי.‬
‫גיליתי שהוא במקור ממיזורי,‬
‫רק כמה שעות דרום-מערבה מאיפה שגרתי.‬
‫- ג'ון באטס‬ ‫אסיר לשעבר, כלא קיימברידג' -‬
‫היה לנו הרבה מן המשותף.‬
‫שני נערי כפר, כמו שאומרים,‬ ‫תקועים באמצע ג'ונגל של בטון.‬
‫וככל שהיינו יותר יחד,‬
‫הוא התחיל לדבר על יותר דברים.‬
‫ג'ים אהב להתרברב‬ ‫שהדבר היחיד שהוא אי פעם נתפס והורשע בו‬
‫היה מכתב הסחיטה.‬
‫אמרתי, "אז אתה אומר לי‬ ‫שאתה אחראי על הרעלות הטיילנול?"‬
‫הוא אמר,‬ ‫"אם חמקתי מעונש על זה, מה נראה לך?"‬
‫ג'ים אמר שזה נעשה מתוך נקמה לבתו שנפטרה.‬
‫היה לה טלאי בלב, והטלאי לא החזיק.‬
‫הוא האשים את ג'ונסון אנד ג'ונסון‬ ‫בטלאי הפגום.‬
‫וזאת הייתה הדרך שלו‬ ‫לנקום בג'ונסון אנד ג'ונסון‬
‫על אובדן בתו.‬
‫מות הבת שלנו,‬
‫היא מתה פשוט כי הטלאי על המחיצה השתחרר.‬
‫זה היה כשל מכני.‬
‫זה לא נגרם על ידי אדם אחד.‬
‫לא רציתי לנקום באף אחד.‬
‫אם הייתי מנסה לשבת ולחשוב על נקמה,‬
‫לא יכולתי לחשוב על שום דבר‬ ‫שיעזור או יהיה הגיוני.‬
‫מה זה יעשה?‬
‫לדברי ג'ים,‬
‫הסיבה היחידה‬ ‫שהוא חמק ללא עונש מההרעלות של הטיילנול‬
‫היא כי כל השוטרים טיפשים מדי‬ ‫לפענח את התיק.‬
‫הוא מפלצת אמיתית, כך אני קורא לזה.‬
‫כאילו, מלמדים ילדים, "אין ממה לפחד.‬
‫"מפלצות לא קיימות."‬
‫ובכן, אמריקה, יש אחת. שמה ג'יימס לואיס.‬
‫לא התוודיתי בפניו או בפני אף אחד אחר.‬
‫לפעמים מודיעים בכלא עושים דברים כאלה,‬
‫הם רוצים לנסות להפחית מעונשם.‬
‫לקבל משהו על הפללה של מישהו אחר‬
‫רק על ידי האשמות.‬
‫מעולם לא ביקשתי מהתובע המחוזי,‬
‫מה-FBI, מהבלשים שבאו לראות אותי,‬ ‫מעולם לא ביקשתי מהם דבר‬
‫חוץ מ"תכניסו אותו לכלא".‬
‫מאוחר יותר, ב-2006,‬
‫הייתה לנו פגישה גדולה במטה ה-FBI בשיקגו,‬
‫שם עברנו על כל ראיה שהושגה בפרשה הזו.‬
‫הרעיון היה לעבוד על תיק פתוח,‬ ‫לחזור, לבדוק,‬
‫ולראות אם יש משהו שפספסנו.‬
‫ג'יימס לואיס היה בהחלט יותר מסתם חשוד.‬
‫אבל עדיין היו לנו כמה חלקים בחקירה‬
‫שהיה צריך לפענח אם באמת נרצה‬ ‫להגיש כתב אישום.‬
‫בכל הנוגע ל-FBI,‬ ‫ג'יימס לואיס היה האובססיה שלהם.‬
‫הוא היה היחיד שהם חשבו שעשה את זה.‬
‫הם היו בטוחים שהוא האיש שלהם,‬ ‫והם עמדו לתפוס אותו על זה.‬
‫יצרתי באמת קשר איתו.‬
‫והוא אמר לי שהוא הבין שרציתי לראיין אותו.‬
‫האיש שהמשימה הזו הוטלה עליו,‬ ‫רוי ליין, לא היה חובבן.‬
‫זה יריב אדיר.‬
‫ואם תעשה טעות אחת ותשקר בשוגג לסוכן FBI,‬
‫השקר הזה מספיק כדי להרשיע אותך בפשע‬ ‫ולהכניס אותך לכלא פדרלי.‬
‫- 2008, מצלמת FBI -‬
‫- מצלמה נסתרת -‬
‫אני רק מנסה להבין באיזה יום…‬
‫באיזה יום כתבת את מכתב הטיילנול.‬
‫ובכן, קח את חותמת הדואר,‬ ‫ותלך אחורה שלושה ימים.‬
‫זה הגיע לשלב שבו‬
‫רוי ליין מדבר כבדרך אגב‬ ‫עם לואיס בחדר במלון,‬
‫וה-FBI מקשיב.‬
‫ליין, בניסיון לקבוע את ציר הזמן‬ ‫של מכתב הסחיטה,‬
‫מוצא חור בסיפור של לואיס, למעשה.‬
‫הוא אמר שהוא עבד שלושה ימים‬ ‫על המכתב לג'ונסון אנד ג'ונסון.‬
‫אז מתי התחלת את מכתב הטיילנול?‬
‫מה שאומרת חותמת הדואר.‬
‫אתה לא יודע? כן.‬
‫וכמה ימים לפני זה?‬
‫שלושה ימים.‬ ‫-שלושה ימים.‬
‫לפחות שלושה ימים עבדתי על זה.‬
‫לואיס שלח את המכתב הזה באחד באוקטובר.‬
‫אם חוזרים אחורה משם,‬
‫זה אומר שהוא כתב את המכתב‬ ‫לפני שהסיפור התפרסם,‬
‫כלומר היה לו ידע קודם.‬
‫מה התאריך של הרציחות?‬
‫הראשון קרה פה.‬
‫כן?‬
‫אבל מכתב הטיילנול היה חייב להישלח…‬
‫מכתב הטיילנול נשלח…‬
‫אני מבין את הקושי שלך.‬
‫בשלב הזה, אני חושב שהוא הבין שהוא פישל‬
‫והסגיר את עצמו,‬
‫או שהוא פישל וזכר משהו לא נכון‬
‫ונתן לליין חבל כלשהו לתלות אותו בעזרתו.‬
‫נראה שהזיכרון שלי אשם,‬ ‫ולא עבדתי על זה שלושה ימים.‬
‫וזה פשוט הרגיש שעבדתי שלושה ימים‬ ‫כי כך אני בדרך כלל עושה דברים.‬
‫אבל…‬
‫במקור, כתבתי את המכתב‬
‫אחרי ששמעתי על התקרית בשיקגו, ולא לפני כן.‬
‫לכן לא יכולתי לכתוב מכתב כלשהו על תקרית‬
‫שאפילו לא ידעתי שתקרה.‬
‫הזיכרון שלי את ציר הזמן לא מדויק. הזיכרון…‬
‫התוכנית הייתה לתת לו לדבר,‬
‫והרגשנו שאנחנו בדרך הנכונה.‬
‫הושגה מספיק עילה סבירה‬ ‫כדי לחפש בדירה של ג'יימס לואיס.‬
‫מבזק חדשות הערב על רציחות כדורי הטיילנול.‬
‫לפני כמה שעות, סוכני FBI ערכו חיפוש בבית‬ ‫של ג'יימס וו' לואיס בקיימברידג', מסצ'וסטס.‬
‫המטרה הייתה לחפש מסמכים‬ ‫שקשורים לרציחות הטיילנול.‬
‫החוקרים, כפי שידוע כעת,‬ ‫לא יכלו מעולם להאשים אותו ברצח,‬
‫אז החקירה הזו עוד מתחממת.‬
‫פתחתי את הדלת וידעתי בדיוק מי האנשים האלה.‬
‫אשתי דיברה בטלפון.‬
‫אמרתי, "יש פה שוטרים.‬
‫"את יודעת למה הם כאן, נכון?‬
‫"בגלל העניין עם טיילנול מלפני שנים רבות."‬
‫והיא התחילה לבכות.‬
‫כאילו, האנשים האלה, מה אני אעשה אם הם…‬
‫ישימו עליי אזיקים ולעולם לא אראה אותה שוב?‬
‫הרשויות רק אומרות כי מידע חדש הוביל אותם‬ ‫לדירתו של לואיס בקיימברידג'.‬
‫הם נצפו אמש לוקחים ראיות אפשריות רבות,‬
‫כולל המחשב של לואיס.‬
‫מה התאריך של זה?‬
‫"הם מקווים לפריצת דרך‬ ‫בהרעלות של 1982 בעקבות הפשיטה."‬
‫כשה-FBI פשט על הדירה של ג'יימס לואיס,‬
‫ראיתי את זה בחדשות כמו כולם ופשוט…‬ ‫הייתי בהלם.‬
‫אמרתי, "הבחור הזה?"‬
‫"אין להם כלום על הבחור הזה. איך זה הוא?"‬
‫אבל חשבתי שבטח יש להם משהו‬ ‫כי קיבלנו את הפשיטה הזו.‬
‫היו להם בעבר מאות חשודים,‬
‫אבל הכול הסתכם באדם הזה,‬ ‫שהם פשוט לא מצליחים להאשים,‬
‫אבל מסתבר שהם עדיין מנסים.‬
‫לא היה כלום.‬
‫הם לא הצליחו למצוא שום דבר.‬
‫אבל הם עדיין משוכנעים שזה הוא.‬
‫אני חושב‬ ‫שכל מי שהיה מעורב אצלנו באופן פעיל בפרשה‬
‫מאמין שג'יימס לואיס לא רק כתב את המכתב,‬
‫אלא שתל את הציאניד‬ ‫שהוביל למותם של שבעת האנשים.‬
‫ולמעשה, אם מר לואיס היה אחראי,‬
‫אני חושב שהם ימשיכו לרדוף אחריו‬ ‫ובתקווה ישיגו צדק עבור הקורבנות.‬
‫ג'יימס לואיס הוא אפס,‬ ‫אבל הוא לא רוצח הטיילנול.‬
‫מכתב הסחיטה הזה לג'ונסון אנד ג'ונסון‬ ‫הוא עניין שולי, במקרה הטוב.‬
‫לא ראיתי ולא שמעתי על ראיות‬
‫שקושרות את ג'יימס לואיס לרציחות הטיילנול.‬
‫למה ה-FBI השקיע את המשאבים אותם השקיע‬
‫בניסיון לקשור אותו לרציחות הטיילנול,‬ ‫אני לא יודע.‬
‫אבל אני יכול לומר את זה:‬
‫ב-2009,‬
‫ה-FBI לקח דגימת DNA מג'יימס לואיס.‬
‫עכשיו הבולשת מנסה‬ ‫להשתמש בטכנולוגיית DNA חדישה‬
‫כדי לקשר אותו לרציחות עצמן.‬
‫בבקבוקי הטיילנול היה DNA חלקי.‬
‫אבל בימים ההם, ב-1982,‬ ‫לא הייתה בדיקה שתשווה אותו למשהו.‬
‫אולי עכשיו יש.‬
‫האם יצא משהו מהניסיונות לקחת את ה-DNA שלו?‬
‫אני באמת לא יכול לדבר על זה. אני…‬
‫אז יש התאמה?‬
‫עדיין אין לנו תשובה קונקרטית.‬
‫ה-FBI לא יספר לך שה-DNA מזכה את לואיס,‬
‫כי הוא היה החשוד שלהם מאז אוקטובר 1982.‬
‫כשיש לך פטיש ביד, הכול נראה כמו מסמר.‬
‫בכל מקום שהחוקרים הסתכלו, הם ראו‬
‫ראיות לכך שג'יימס לואיס הוא הרוצח,‬ ‫והם רצו שזה יהיה נכון.‬
‫הוא חשוד באותה מידה היום‬ ‫כפי שהוא היה ב-1982.‬
‫אני חושבת שהוא יישאר חשוד‬
‫עד שהוא ימות ושהחוקר האחרון ימות.‬
‫אתם יכולים להמשיך‬ ‫לשאול אותי שאלות לנצח נצחים.‬
‫אם אי פעם נמציא טכנולוגיה‬
‫שתאפשר לכם לקרוא את מחשבותיי,‬
‫לא תמצאו שם כלום שיפליל אותי.‬
‫הצלחתי לתת את אותן התשובות לאותן השאלות‬
‫במשך 40 שנה.‬
‫כל הדברים שנלחמתי עליהם במשך שנים רבות של…‬
‫הם לעולם לא יפרקו אותם‬ ‫לפני שאריח את הדשא מלמטה.‬
‫- זה יהיה הריאיון האחרון‬ ‫של ג'יימס לואיס בחייו. -‬
‫ג'יימס לואיס, האיש שפעם נחשד בקשר‬
‫לרציחות הטיילנול‬ ‫שזעזעו את שיקגו ואת האומה,‬
‫מת עכשיו.‬
‫למרבה הצער, ג'יימס לואיס מת,‬
‫אבל אני לא ממש יודעת אם זה משנה.‬
‫אנשים שיודעים שאני בת של קורבן,‬
‫הם תמיד אומרים,‬ ‫"נכון שהם תפסו את הבחור הזה? נכון ש…"‬
‫לא, זה רק כותב מכתב הסחיטה.‬
‫הגיע הזמן להפסיק‬ ‫לעשות את אותו הדבר שוב ושוב‬
‫ולנסות לפתוח את הדלת לרעיונות חדשים.‬
‫עבדתי על הפרשה הזו במשך 15 שנים במשרה מלאה‬
‫ולפני כן, 42 שנים של געגועים לאימא שלי.‬
‫אולי אין לי הכשרה כחוקרת,‬ ‫אבל השקעתי רבות בתיק הזה.‬
‫אני חושבת שבאמריקה כבר יודעים היום‬ ‫שתאגידים משקרים לנו.‬
‫אז אני מאמינה שהציבור פתוח ומוכן להבין‬
‫שאולי רציחות הטיילנול לא התרחשו‬ ‫כמו שאמרו לנו במשך 42 שנים.‬
‫לא נראה לי שאי פעם נדע עד שהם יהיו מוכנים‬ ‫לפתוח את המסמכים ולתת לנו לראות את כולם.‬
‫אני חושבת שצריך לחקור הכול לעומק.‬
‫משפחות הקורבנות רוצות תשובות.‬
‫משרד התובע הכללי של אילינוי‬ ‫ומשטרת שיקגו הצהירו‬
‫שה-FBI חסם שחרור של עשרות מסמכים‬
‫המכילים ראיונות‬ ‫עם בכירי ג'ונסון אנד ג'ונסון,‬
‫בטענה שמדובר בחקירה פעילה.‬
‫ג'ונסון אנד ג'ונסון‬ ‫לא הגיבו לבקשות לראיון.‬
‫ב-1983, משפחות שבעת הקורבנות משיקגו‬
‫תבעו את ג'ונסון אנד ג'ונסון‬ ‫בטענה שהחברה ידעה‬
‫שבקבוקי טיילנול נחשפו להתערבות צד שלישי.‬
‫שמונה שנים אחרי, החברה התפשרה עם המשפחות‬ ‫תמורת סכום לא ידוע בלי לשאת באחריות.‬
‫תרגום כתוביות: ניתאי גת‬